არკენის თანამედროვე ხელოვნების მუზეუმი
არკენის თანამედროვე ხელოვნების მუზეუმი (დან. ARKEN Museum for Moderne Kunst) — კერძო არაკომერციული საქველმოქმედო თანამედროვე ხელოვნების მუზეუმი იშუჯში, დანიის დედაქალაქ კოპენჰაგენთან ახლოს. მუზეუმი დანიის ერთ-ერთი უმსხვილესი თანამედროვე ხელოვნების დაწესებულებაა, რომელიც მოიცავს მნიშვნელოვან საერთაშორისო კულტურულ ნამუშევრებსა და გამოფენებს. მუზეუმი მდებარეობს გარეუბანში, კოპენჰაგენიდან 20 კილომეტრის დაშორებით, დანიაში. არკენის მუზეუმი შეიქმნა 25 წლის არქიტექტორი სტუდენტის, სერენ რობერტ ლუნდის მიერ, განსხვავებული არქიტექტურული ფორმით, ავტორიზებული იყო კოპენჰაგენის ოლქის მიერ. დაწესებულება გაიხსნა 1996 წლის 15 მარტს, მუზეუმის შექმნის ინიციატორი იყო დანიის უდიდებულესობა დედოფალი მარგრეტე. არკენის თანამედროვე ხელოვნების კოლექცია მომხმარებელს სთავაზობს 400-ზე მეტ დანიურ, სკანდინავიურ და საერთაშორისო ომის შემდგომ შექმნილი ხელოვნების კოლექციებს, მათ შორისაა დამიან ჰირსტის, ოლაფურ ელიასონის, ანსელმ რეილ შირინ ნეშატის, ვოლფგანგ ტილმანსის, ნორვეგიელების ინგარ დრაგსეტისა და მაიკლ ელმგრინის შემოქმედება. მუზეუმში წარმოდგენილია თანამედროვე ხელოვნების კოლექციები, ასევე წარმოდგენილია კულტურული და კვლევითი გამოფენები, არქიტექტურა და დიზაინი, სკულპტურული არტეფაქტები, ნახატები, ანაბეჭდები და სხვა.